அந்த அடிப்படையில்தான் நான் அவருடன் சேர்ந்து செயற்பட வேண்டும் என்ற முடிவினை எடுத்துள்ளேன். இந்த நிலையில் இருந்து கொண்டுதான் நாங்கள் எல்லோரும் அப்துர் ரவூப் கிபத்துல் ஹக்கீமிடம் இருந்து முஸ்லிம் காங்கிரசினை மீட்டெடுக்க முடியும். இன்று முஸ்லிம் காங்கிரசிலிருந்து வெளியேற்றப்பட்டவர்கள், வெளியேறியர்கள் எல்லோரும் கூறுவது முஸ்லிம் காங்கிரசின் மீட்டெடுக்க வேண்டும் என்ற கருத்தேயாகும். இதனை கருத்தியல் ரீதியாக பார்க்கப்போனால் முஸ்லிம் காங்கிரசிற்குள் இருக்கின்ற காமம், போதை போன்ற விடயங்களை எல்லாம் அகற்றி எறிந்து விட்டு இஸ்லாமிய சூழலை மீண்டும் கொண்டு வந்து அங்கே எல்லோரும் சேர்ந்து செயற்பட கூடிய ஒரு பொதுக்கட்சியாக உருவாக்க வேண்டும். அதற்கும் மசூரா அடிப்படையில் ஒரு தலைமைத்துவ குழுவுக்கான தலைமையினை உருவாக்க வேண்டும். தனிப்பட்ட ஒருவரின் கையில் இனி மேலும் சமூக விடுதலைக்காக உருவாக்கப்பட்ட எமது கட்சியினை கொடுக்க முடியாது.